Aurora (samolyot)
Aurora — mavjud deb taxmin qilinadigan Amerika strategik razvedka samolyoti boʻlib, u gipersonik tezlikda suborbital parvoz qila oladi va stels-texnologiyadan foydalanadi. Ushbu samolyotning mavjudligi tarafdorlari versiyasiga koʻra, u 1980-1990-yillarda „Avrora“ loyihasi doirasida ishlab chiqilgan, 1998-yilda foydalanishdan chiqarilgan SR-71 Blackbird oʻrniga sinovdan oʻtgan va operatsiyalarda qatnashgan. Biroq hukumat va AQSh Mudofaa vazirligi xizmatda bunday samolyot borligini rad etadi.